X 
ANNALES MUSEI NATIONALES HUNGARICI. 
1903. 
SZERBIA HEMIPTERA-FAUNÁJA.* 
(Fauna Hemipt erorum Serbiæ.) 
Dr. Horváth GÉzÁ-tól. 
Ha valamely ország vagy terület faunáját, a fauna jellemét, kelet¬ 
kezését és kialakulását tüzetesebben tanulmányozni akarjuk, akkor nem 
szabad csupán csak magának az illető területnek lehetőleg pontos átkutatá¬ 
sára szorítkoznunk, hanem ki kell terjeszteni figyelmünket egyszersmind a 
szomszéd országokra és területekre is. A szomszédos területek faunisztikai 
viszonyainak ismerete és összehasonlító tanulmányozása egyik lényeges 
előfeltétele annak, hogy valamely fauna jellemző képét találóan megraj¬ 
zolhassuk és kellően kidomboríthassuk. 
így van ez hazánk faunájával is. A magyar fauna tanulmányozásá¬ 
nál a szomszéd országok faunáit nem mellőzhetjük, ismeretüket nem 
nélkülözhetjük. 
A Magyar Birodalom állatvilága — a tisztán mediterrán jellemű 
tengermelléktől eltekintve — mint tudjuk, három különböző jellemű és 
eredetű faunisztikai elemből áll, a mennyiben a közép-európai, a mediter¬ 
rán és a kelet-európai faunák keveréke. A mi a mediterrán elemeket illeti, 
már más alkalommal ** kifejtettem, hogy azok nem az ádriai tenger 
mellékéről, hanem a Balkán-félszigetről kerültek hazánkba. Minthogy 
pedig a Balkán-félszigeten legközelebbi szomszédunk Szerbia, ennek állat¬ 
világa a magyar faunisztika szempontjából is kiváló figyelmet érdemel. 
Ez a körülmény indított arra, hogy hemipterologiai kutatásaimat 
és tanulmányaimat Szerbia faunájára szintén kitérjeszszem. Az alábbi 
sorokban mutatom be eredményüket. 
Szerbia Hemiptera-faunája eddig meglehetősen ismeretlen volt, 
jóval ismeretlenebb, mint akár Uj-Guinea, Madagaszkár vagy a Sandwich- 
szigetek e nembeli faunája. Csak kevés kutató gyűjtött eddig Szerbiában 
Hemipterákat s e miatt a szakirodalomban is csak igen kevés szerbiai 
adattal találkozunk. 
* Előterjesztette a szerző a M. Tud. Akadémia matkematikai és természet- 
tudományi osztályának 1903 április 20-án tartott ülésén. 
** A magyar fauna keletkezése. (A magyar orvosok és természetvizsgálók 
Szabadkán tartott XXX. vándorgyűlésének történeti vázlata és munkálatai. Buda¬ 
pest, 1900. p. 523—526.) 
